# "ונחדש שם המלוכה" - ההמלכה הכפולה של שאול (שמ"א י-יא)

המאמר עוסק בשתי המלכותיו של שאול המופיעות בשמואל א פרקים י-יא. בניגוד למקובל במחקר, מוצע ששתי ההמלכות שייכות מבחינה ספרותית לסיפור אחד הבנוי במבנה של הקבלה קונצנטרית. המבנה הקונצנטרי המלמד על היפוך בתפיסת המלוכה, וכן ניסוחים ספרותיים מיוחדים ומוזרים בסיפור זה, בצד אמצעים ספרותיים מוכרים נוספים כגון מילה מנחה ואנאלוגיה, שימשו את המספר המקראי בעיצוב דמותו האידילית של מלך בישראל, וזאת בצד עיצוב דמותו של שאול כמלך מושלם וראוי להנהגה. מטרת הסיפור היא ללמד מהי הגישה הנכונה להבנת מעמד המלך בישראל, ולהראות שבשלב זה של הסיפור מכיר שאול במגבלותיו כמלך בשר ודם ומודע למעמדו של הקב"ה כמנהיג מושיע לעם ישראל.